Subject: mure !
From: Väike-Maarja Hooldekodu <[email-masked]>
To: "Info - SOM" <[email-masked]>
Date: Mon, 17 Nov 2025 14:25:33 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud sotsiaalkaitseminister,

Soovin väljendada muret seoses uue määrusega, mille § 3 sätestab
väljaspool kodu osutatava üldhooldusteenuse nõuded ning mis jõustub 1.
juulil 2026.

Minu peamiseks murekohaks on, et määruses ette nähtud nõuded võivad
tekitada olukorra, kus nooremad hooldajad, eelkõige emad, kellel ei ole
võimalik töötada kella 8–20, on sunnitud töölt lahkuma. Kui laste kõrvalt
pole võimalik nii pikki tööpäevi teha, langeb koormus üha enam
vanemaealistele töötajatele. Ka minu hooldekodus töötab hetkel kolm
pensioniealist töötajat, vanim 76-aastane. Nad on küll pühendunud, kuid
loomulikult on raske noorematega sammu pidada. Küsimus tekib: mida toob
kaasa määruse muudatus, kui nooremad töötajad lahkuvad ja pensioniiga
justkui „pikeneb“ läbi tööjõupuuduse?

Hetkel töötab minu hooldekodus 19 hooldustöötajat ning meil elab kokku 67
klienti. Vahetus algab kell 8, korraga on majas 5–7 hooldajat; öösel on
tööl 2 hooldustöötajat. Lisaks töötavad meil kaks tegevusjuhendajat ning
sotsiaaltöötaja. Meie meeskond tagab, et kliendid on hoitud ja turvatud
ning teenus vastab sisuliselt kõikidele ootustele.

Seetõttu sooviksin selgust, kas ja millises ulatuses peame määruse
jõustumisel oma töökorraldust muutma. Kas hetkel toimiv ja kvaliteetne
süsteem vajab ümberkorraldamist ka juhul, kui see toimib hästi ning tagab
klientidele ohutuse, turvatunde ja professionaalse hoolduse?

Olen tänulik igasuguse täpsustuse ja selgituse eest.

Head soovides

Sirje Bammer

Väike-Maarja Hooldekodu

 Juhataja

Tel.3261345

Mobiiltelefon: 5016825

 <mailto:[email-masked]> [email-masked]